Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, ikastetxeetan fruta eta barazkien banaketa atzeratu izanaren arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

Badira zenbait urte eskoletan fruta eta barazkiak kontsumitzeari buruzko programa egiten dena.

Kanpaina hori Haur Hezkuntzako, Hezkuntza Bereziko eta Lehen Hezkuntzako 1. eta 2. mailetako ikasleei zuzendua da.

Programak bi fase ditu. Bigarren fasea azaroan eta abenduan egin ohi da.

Hori dela eta, honako hau galdetzen diot Hezkuntza Departamentuari:

– Zergatik atzeratu da ikastetxeetan fruta eta barazkien banaketa?

Corellan, 2018ko urtarrilaren 18an

Foru parlamentaria: Alberto Catalán Higueras